OzLabs/hebrew-wiki-articles huggingface dataset:
נפח הפיזור

נפח הפיזור (באנגלית: Volume of distribution, נקרא גם VD) הוא הנפח התאורטי של הפלזמה אילו כל התרופה הייתה מומסת בפלזמה באותו ריכוז בו היא נמצאת בפלזמה בפועל. לכן, ככל שה-VD גדול יותר משמע שהתרופה דלילה יותר בדככארבם, כלומר, יש יותר ממנה בשאר הרקמות בגוף. נפח הפיזור הוא מדד המחושב על ידי חלוקת הכמות הכוללת של התרופה בגוף, בריכוז שלה בדם.

נפח הפיזור יכול לעלות במקרה של אי-ספיקת כליות (עקב אגירת נוזלים) או אי-ספיקת כבד. לעומת זאת, הוא יכול לרדת בעקבות התייבשות.

==חישוב==
חישוב נפח הפיזור ניתן על ידי המשוואה הבאה:

:::::::<math>{V_{D}} = \frac{\mathrm{total \ amount \ of \ drug \ in \ the \ body}}{\mathrm{drug \ blood \ plasma \ concentration}}</math>

לפי נוסחה זו אפשר לחשב את מינון התרופה הנדרש כדי לקבל ריכוז תרופה מסוים בדם אם V<sub>D</sub> ידוע. V<sub>D</sub> אינו ערך פיזיולוגי; זהו השתקפות של כיצד התרופה תתפזר בדם, בהתאם למאפיינים שונים כמו מסיסות, אפיניות לחלבוני פלזמה, גודל, ואחרים.

לדוגמה, אם ניתן 1,000 מ"ג של תרופה, וכעת ריכוזה בדם הוא 50 מ"ג לליטר, יהיה נפח הפיזור שלה 20 ליטר. כלומר: כמות הדם הנדרשת כדי שכל התרופה תהיה מפוזרת בו בריכוז של 50 מ"ג לליטר היא 20 ליטר. 

בנוסף, על ידי ה-V<sub>D</sub> ניתן להעריך היכן נמצאת התרופה בגוף: 

{| class="wikitable"
| V<sub>D</sub> || מידת הפיזור
 |- 
 | 5 || רק בפלזמה
 |- 
 | 5-20 || בנוזל הבין תאי
 |- 
 | 20-40 || בכל נוזלי הגוף
 |-
 | מעל 40 || גם ברקמות
|}

קטגוריה:פרמקוקינטיקה
כיכר מרג'ה

כיכר מרג'ה (בערבית: ساحة المرجة, תעתיק מדויק: סאחת אלמַרג'ה) או בשמה הנוסף כיכר השהידים (ساحة الشهداء; סאחת אלשוהדה), היא כיכר מרכזית וחשובה במרכז דמשק, בירת סוריה. הכיכר הוקמה בתקופה העות'מאנית בשנת 1866 כחלק מפיתוח העיר אל מחוץ לחומות העיר העתיקה.

הכיכר בנויה בצורת רחבה אשר מתחתיה עובר נהר הברדה. היא נבנתה במרכז שכונה חדשה ממערב לעיר העתיקה וסביבה הוקמו מספר מבני שלטון חשובים. לאורך השנים עבר מרכז העיר בהדרגה צפונה, וחשיבות הכיכר ירדה במעט. אופי המבנים באזור הכיכר מאפיין את האדריכלות הקולוניאלית האירופאית, שהתפשטה ברחבי האימפריה העות'מאנית באותה התקופה, דוגמה לסגנון זה ניתן לראות בתחנת הרכבת החיג'אזית הממוקמת מעט דרומה מהכיכר.

מסביב לכיכר ישנם כאמור מספר מלונות בהם; מלון עומאר חיאם, מלון אל-טאל, מלון סמיר ומלון רעמסס הילטון. מצפון לרחבת הכיכר נמצא מסגד ילבוגה אשר נבנה בתקופת השלטון הממלוכי בעיר בשנת 1264, לצד המסגד נמצא פארק אל-ערמני ובנוסף בקרבת הכיכר נמצא בניין משרד הפנים הסורי.

== היסטוריה ==
לקראת סוף המאה ה-19 ועם פיתוח העיר דמשק מחוץ לחומות העיר העתיקה, החלה להתפתח תעשיית תיירות הן למבקרים נוצרים אשר הגיעו לבקר באתרי הקודש ברחבי ארץ הקודש ובדמשק עצמה והן למבקרים מוסלמים אשר עברו בעיר בדרכם למכה או ירושלים, או הגיעו לבקר באתרים חשובים בדמשק. כתוצאה מכך, אזור הכיכר הייתה מזוהה לאורך השנים עם חנויות, מסעדות, בתי הארחה ומלונות.

הפסל במרכז הכיכר 

בשנת 1905 הוקם במרכז הכיכר פסל ברונזה בצורת עמוד שבראשו תיאור החמידייה קאמי של איסטנבול. הפסל עוצב על ידי הפסל האיטלקי ריימונדו דיארנקו והוקם לציון פתיחת קווי הטלגרף בין דמשק לביירות, חלב ואיסטנבול שהוקמו בשנים אלו, כמו גם כאנדרטה לקדמה שהגיעה לעיר תחת השלטון העות'מאני.

חשיבותה הרבה של הכיכר בתקופת השלטון העות'מאני ולאחר מכן בתקופת המנדט הצרפתי, הביאה לכך שהיא שימשה להוצאות להורג פומביות. ב-6 במאי 1916 נתלו שבעה מתנגדי שלטון סוריים ושוב בשנת 1925 נתלו מתנגדים לשלטון הצרפתי. משום כך קיבלה הכיכר את השם כיכר השהידים לזכר אלו שנהרגו למען עצמאותה של סוריה. 

ב-18 במאי 1965 נערכה בכיכר ההוצאה להורג בתלייה של המרגל הישראלי אלי כהן, שפעל בסוריה ונתפס על ידי הממשל הסורי. 

==קישורים חיצוניים==

* [http://syriandays.net/?page=show_det&select_page=10&id=1720 כיכר מרג'ה] באתר 'Syrian Days'.
* [http://spacesinpublic.wordpress.com/2011/03/26/marjeh-square-a-space-of-the-would-be-syrian-uprising/ Marjeh Square: a space of-the would-be Syrian uprising'], 26 במרץ 2011, 'Spaces in Public'.
* 

קטגוריה:דמשק
מרג'ה
קטגוריה:האימפריה העות'מאנית: מבנים
Fly Like an Eagle

"Fly Like an Eagle" (תרגום: "לעוף כמו עיט") הוא שיר שכתב סטיב מילר לאלבום באותו שם של להקת סטיב מילר בנד, שהוקלט ב-1976. השיר הגיע למקום השני במצעד ה-100 של מגזין בילבורד בשבוע של 12 במרץ 1977, כשלפניו "Evergreen" של ברברה סטרייסנד מהסרט "כוכב נולד". השיר שייך לסגנון הרוק הפסיכדלי, כולל שימוש בסינתיסייזר ומאופיין באווירה "חלומית" ורגועה. לרוב הוא מנוגן יחד עם הנעימה "Space Intro" מהאלבום "Fly Like an Eagle". השיר זכה לגרסאות כיסוי רבות, אחת מהן ביצע סיל בשנת 1996 כחלק מהפסקול של הסרט "ספייס ג'אם", גרסה שיצאה כסינגל והגיעה למקום העשירי במצעד בילבורד.

==רקע==
גרסה מוקדמת של השיר מ-1973, שנוגנה גם בהופעות, היא בסגנון יותר בלוזי ומאופיינת פחות בקצב של פאנק, כאשר נגינה בגיטרה מחליפה את השימוש בסינתיסייזר (אם כי עם אפקט השהיה הדומה לגרסה מ-1976). המילים בגרסה זו שונות מעט, והיא מציינת גם כי העיט רוצה לעוף הרחק משמורת אינדיאנים.

קטע הגיטרה החוזר בשיר הופיע לראשונה בגרסה מעט שונה בשיר של סטיב מילר בנד "My Dark Hour" מ-1969 (בשיר השתתף גם פול מקרטני).

==גרסאות כיסוי==
השיר נדגם בשיר Rollin' in My 5.0 של הראפר ונילה אייס. אייס ביצע את השיר "Fly Like an Eagle" כאמן אורח בהופעות של סטיב מילר בנד.

האחים נוויל ביצעו את השיר באלבומם "Family Groove" משנת 1992. סטיב מילר ניגן על הגיטרה בגרסה זו.

הזמר סיל ביצע גרסת כיסוי של השיר כחלק מהפסקול של הסרט "ספייס ג'אם" (1996), ואף דגם חלקים מהנעימה "Space Intro" של סטיב מילר בנד בפזמון השיר. הגרסה הגיעה למקום העשירי במצעד בילבורד, למקום ה-13 במצעד הפזמונים הבריטי ולמקום השני במצעד הפזמונים הקנדי. סינגל זה היה הראשון של סיל מאז "Kiss From a Rose" משנת 1995 שהגיע לעשירייה הראשונה במצעד בילבורד.

אמנים נוספים שביצעו גרסת כיסוי לשיר או דגמו חלקים ממנו הם להקת לימפ ביזקיט, להקת פיש, לורד פינס, נייט דוג ואקזיביט וכן ביז מארקי.

==קישורים חיצוניים==

==הערות שוליים==

קטגוריה:שירי 1976
קטגוריה:שירי 1996
קטגוריה:שירים באנגלית
קטגוריה:שירים על בעלי כנף
קטגוריה:שירים על תעופה
קטגוריה:שירי רוק פסיכדלי
קטגוריה:סינגלים בהוצאת וורנר רקורדס
קטגוריה:סינגלים בהוצאת קפיטול רקורדס
ניו אמסטרדם (גיאנה)

ניו אמסטרדם (באנגלית: New Amsterdam, בהולנדית: Nieuw Amsterdam) היא אחת הערים הגדולות ביותר בגיאנה, בירת מחוז מזרח ברביס-קורנטין. העיר שוכנת במרחק של 100 ק"מ מדרום מזרח לבירת המדינה ג'ורג'טאון, על הגדה המזרחית של נהר ברביס, 6.5 ק"מ במעלה הזרם מהשפך שלו לאוקיינוס האטלנטי, ומדרום לנהר קנג'.
== היסטוריה==
שורשיה של ניו אמסטרדם מתחילים בשנות השלושים והארבעים של המאה ה-18, בכפר שצמח לצדו של מבצר נסאו שניצב 90 ק"מ במעלה נהר ברביס. לפני פרוץ מרד עבדים ב-1763, היו בניו אמסטרדם בית משפט, מחסן, אכסניה, פונדק, שני נפחים, מאפייה, כנסייה לותרנית, וכמה בתי מגורים ומבנים אחרים. העיר נבנתה ב-1740 על ידי ההולנדים ונקראה בתחילה פורט סינט אנדריס (Fort Sint Andries). בשנת 1790 היא הייתה למקום מושב הממשלה הקולוניאלית ההולנדית. ב-1803 היא נכבשה על ידי הבריטים.

העיירה הקטנה הייתה חלוצה בחקיקתם של כמה תקנות: היא חוקקה חוקי תברואה, על פיהם לא הותרה בניתם של בתי שימוש ליד הרחובות, תעלות הניקוז היו מכוסות ועשבים נוכשו. כמו כן הוטל פיקוח על המחירים בבית המלון הראשון של העיר.

ב-1763 התחולל בעיר מרד עבדים שבמהלכו הוצתו בתי העיר ונשרפו עד היסוד. המבנה היחידי ששרד הייתה הכנסייה הלותרנית שהייתה בנויה מלבנים. במשך השנים הבאות נבנתה העיר מחדש אך היא כבר פסקה מלהיות מרכז המושבה. בעלי המטעים החלו לחפש אדמות פוריות יותר במורד הנהר ובכך הפכה העיר להיות מבודדת יותר. בתחילה תכננו השלטונות ההולנדים לבנות בעיר מבני ממשלה חשובים, אך בסופו של דבר הבינו שעדיפה תוכנית להעתקת העיר למיקומה הנוכחי. ב-1790 החלו להיבנות המבנים החדשים במיקום החדש.

ב-1831 איבדה ניו אמסטרדם את מעמדה כבירת המושבה ההולנדית, כאשר אוחדו שתי מושבות ומוזגו למושבה גיאנה הבריטית.

העיר של היום קטנה יחסית. היא מכילה שלושה רחובות ראשיים אשר אותם חוצים כתריסר רחובות צדדיים.
==ערים תאומות==
* .

==קישורים חיצוניים==

* 
<div class="mw-content-ltr">
* [http://www.kaieteurnewsonline.com/2011/10/02/new-amsterdam-guyanas-oldest-town/ New Amsterdam – Guyana’s oldest town, www.kaieteurnewsonline.com, October 2, 2011]
</div>

קטגוריה:גיאנה: ערים
קטגוריה:יישובים שהוקמו ב-1740
האיים היוניים (מחוז)

מחוז האיים היוֹניים (ביוונית: Περιφέρεια Ιονίων Νήσων) הוא אחד משלושה עשר המחוזות של יוון, השוכן באיים היוניים שבים היוני.

המחוז מתחלק לחמש יחידות אזוריות: קורפו, איתקה, קפלוניה, לפקדה וזקינתוס.

המחוז המודרני אינו כולל את שני האיים היוניים הדרומיים ביותר, קיתירה ואנטיקיתרה, הממוקמים מדרום לפלופונסוס, ומשתייכים מינהלתית למחוז אטיקה.

== קישורים חיצוניים ==

* 

*
קטגוריה:יוון: מחוזות
צ'ספיק (וירג'יניה)

צ'ספיק (באנגלית: Chesapeake) היא עיר עצמאית במדינת וירג'יניה שבארצות הברית. על פי מפקד האוכלוסין של 2010, בעיר הוא 222,209 תושבים. צ'ספיק כלולה במטרופולין אזור "האמפטון רודס" בדרום מזרח המדינה.

צ'ספיק הוקמה ב-1919 ונקראה "צפון נורפוק", והוכרזה כעיר עצמאית תחת השם צ'ספיק בשנת 1963.

==ערים תאומות==
* 

==קישורים חיצוניים==

* 
* 

קטגוריה:וירג'יניה: ערים
קטגוריה:יישובים שהוקמו ב-1919
Far Cry 4

Far Cry 4 (בתרגום חופשי: זעקה רחוקה 4) הוא משחק מחשב מסוגת יריות בגוף ראשון, ובסוגת משחקי עולם הפתוח. המשחק פותח ברובו על ידי אולפני יוביסופט מונטריאול. המשחק יצא לפלטפורמות המחשב האישי, PlayStation 3, Xbox 360, Xbox One ו-PlayStation 4 ב-18 בנובמבר 2014, וביפן יצא ב-22 בינואר 2015.

== עלילת המשחק ==
גיבור המשחק אג'יי גאלה מגיע למדינה בדיונית בהימלאיה הנקראת "קיראט" (Kyrat), על מנת לפזר בה את כד האפר של אמו, אישווארי (Ishwari), אשר מתה וביקשה להיקבר לצד ביתה, לאקשמנה (Lakshmana). החיילים של שליט קיראט, פגאן מין (הנבל העיקרי במשחק), מגיעים ומתחילים לירות באוטובוס שבו היה אג'יי. פגאן, שכועס על חייליו על שירו על האוטובוס, לוקח את הגיבור לאחוזה של פול דה פלור והם סועדים שם יחדיו.

הגיבור יוצא מן המבנה ופוגש אותו אדם בשם סבאל (Sabal), שבא להציל אותו ואומר שהוא מכיר את אביו, מוהאן. הגיבור בורח מהאזור ומצטרף לקבוצה העונה לשם "שביל הזהב" (Golden Path) אשר נלחמת בפגאן הרשע ובעוזריו. הקבוצה מונה את פול הרמון (Poul "De Plour" Harmon) - פסיכופת המענה אנשים, נור (Noore) - מנהיגה של זירת קרב בה אנשים וחיות נלחמים עד המוות, ויומא (Yuma) - מנהלת בית סוהר בהרי ההימלאיה שבו מוציאים להורג את השבויים בעזרת סמים.

בהמשך המשחק השחקן מחסל את עוזריו של פגאן ונלחם במלחמת האזרחים של קיראט.

===בני משפחתו של אג'יי===
* מוהאן גאלה (Mohan Ghale) - אביו של אג'יי. היה המייסד של ארגון שביל הזהב, שלח את אמו של אג'יי, אישווארי, לרגל אחר פגאן ואז נרקם ביניהם רומן. כאשר מוהאן גילה זאת הוא רצח את בתם המשותפת לאקשמנה, ואז אישווארי הרגה אותו כנקמה. אג'יי לא ידע על קיומו, מאחר שאימו לא סיפרה לו עליו.
* אישווארי גאלה (Ishwari Ghale) - אימו של אג'יי. אג'יי הגיע לקיראט כדי לפזר את אפרה לצד אחותו למחצה לאקשמנה (Lakshmana). 
* לאקשמנה מין (Lakshmana Min) - אחותו למחצה של אג'יי מאימו ומפגאן מין. אביו מוהאן הרג אותה.

==קישורים חיצוניים==

* 

* 

קטגוריה:משחקי פלייסטיישן 3
קטגוריה:משחקי Xbox 360
קטגוריה:משחקי יריות ממוחשבים (גוף ראשון)
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי וידאו משנת 2014
קטגוריה:Far Cry
קטגוריה:משחקי וידאו שפותחו בקנדה
ניופורט ניוז

ניופורט ניוז (באנגלית: Newport News) היא עיר עצמאית במדינת וירג'יניה שבארצות הברית. על פי מפקד האוכלוסין של 2010, בעיר מתגוררים 180,719 תושבים. ניופורט ניוז כלולה במטרופולין "המפטון רודס" בדרום מזרח המדינה.

==ערים תאומות==
* 
* 
* 

==קישורים חיצוניים==

* 
* 

קטגוריה:וירג'יניה: ערים
קטגוריה:יישובים שהוקמו ב-1896
נוואז שריף

מיאן מוחמד נוואז שׁריף (באורדו: میاں محمد نواز شریف; נולד ב-25 בדצמבר 1949) הוא פוליטיקאי פקיסטני. הוא ראש הממשלה ה-13 של פקיסטן. כיהן בתפקיד ראש הממשלה בשנים 1990–1993, 1997–1999 ו-2013–2017.
== חייו ==
בן לשושלת שריף העשירה, שצברה מיליונים על ידי ייצור פלדה. אביו, מוחמד שריף, היה איש עסקים ותעשיין מהמעמד הבינוני-גבוה, שמשפחתו היגרה מאנטנאג בקשמיר למטרות עסקים, ולבסוף התיישב בכפר ג'טי אומרה במחוז אמריטסר בפנג'אב בתחילת המאה העשרים. משפחתה של אמו הגיעה מפולוואמה. בעקבות חלוקת הודו ב-1947, הוריו היגרו מאמריטסר ללאהור. 

שריף היה נשיא הליגה המוסלמית הפקיסטנית שהיא המפלגה הפוליטית הגדולה ביותר בפקיסטן ומרכיבה את הממשלה.

שריף הוא אחד מעשירי פקיסטן ובעלים של הקונגלומרט קבוצת איטפק (Ittefaq Group). ב-2005 הוערך הונו בכ-1.4 מיליארד דולר.

ביולי 2018 נגזרו עליו 10 חודשי מאסר וקנס של 8 מיליון ליש"ט לאחר שהורשע בפרשת שחיתות. יחד עמו הורשעו גם בתו וחתנו. הן נחשפו ב"מסמכי פנמה". הוא שוחרר מהכלא לצורך קבלת טיפול רפואי ועבר לגור בבריטניה.

באפריל 2022 מונה אחיו, שהבז שריף, לראש הממשלה.

==קישורים חיצוניים==

* 

קטגוריה:ראשי ממשלת פקיסטן
קטגוריה:מיליארדרים מוסלמים
קטגוריה:פקיסטנים שנולדו ב-1949
טוביה סולמי

טוביה סולמי (נולד ב-1939) הוא משורר ישראלי, חוקר יהדות תימן.

==ביוגרפיה==
טוביה סולמי נולד בשכונת התקווה בתל אביב. למד היסטוריה של ארצות האסלאם באוניברסיטה העברית בירושלים. בין השנים 1965–1969 ערך את הביטאון "אפיקים" שהקים, בין השאר, לצד יוסף דחוח-הלוי, ומאז משמש כחבר הנהלה ומערכת. הנהיג את המאבק בדבר חטיפת ילדי תימן ב-1966, והיה חבר בוועדה הציבורית שעסקה בעניין זה. ב-1967 השתתף במאבק תושבי כפר תוחלת שכפר חב"דהשכן ביקש להשתלט עליו.. בין השנים 1969–1993 עבד כמזרחן במשרד הביטחון. חבר הנהלה בעמותות "אעלה בתמר" ובית מורשת יהדות תימן בראש העין. מאז 1996 עד 2018 סולמי ניהל את בית יהודי תימן בפתח תקווה. זוכה פרס שבזי לשירה לשנת תשס"ה 2005. יקיר העיר פתח תקווה לשנת תשע"א.

==פרסומים==
===שירה===
* תפילה לגולים בעולמם, תל אביב: אפיקים, 1974.
* שתי גדות למוצררה, תל אביב: אפיקים, 1978.
* שתי גדות לאיילון (מוצררה). תל אביב. אעלה בתמר. 2017 מהדורה שנייה מורחבת.
* בטרם גשם, תל אביב: אפיקים, 1978.
* עד עלות השחר, תל אביב: אפיקים, 1980.
* אל הר ההר, תל אביב: אפיקים, 1983.
* כרם היה לתימנים. תל אביב. אעלה בתמר. 2005
* ואף על פי כן. תל אביב. אעלה בתמר. 2015
* שירי מבול בנגב, הוצאת אעלה בתמר, 2024

דוקומנטרי

מושב בטחה - פלא ציוני בנגב. תל אביב. אעלה בתמר. 2011

==לקריאה נוספת==
*גלוסקא, יצחק, "עברית ישנה וחדשה בשירת תימן הצעירה בישראל", עטרת יצחק, תשסד, עמ' 145–176.
*דחוח-הלוי, יוסף, "[על] טוביה סולמי, 'עד עלות השחר'", אפיקים ע"ה, תשמא, עמ' 20–21.

==קישורים חיצוניים==
* .
* "[https://web.archive.org/web/20160304210716/http://teman.org.il/en/content/%d7%a1%d7%95%d7%9c%d7%9e%d7%99-%d7%98%d7%95%d7%91%d7%99%d7%94#.VJFFe_msU1Y סולמי, טוביה]", בתוך: טובי, יוסף, סרי, שלום (עורכים), לקסיקון ליהדות תימן, באתר האגודה לטיפוח חברה ותרבות.
* 
* 

==הערות שוליים==

קטגוריה:משוררים ישראלים
קטגוריה:חוקרי יהדות תימן
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1939
ג'יבר ג'אבר

ג'יבר ג'אבר (באנגלית: Jibber Jabber) היא סדרת הנפשה ממוחשבת קנדית. הסדרה שודרה לראשונה בספטמבר 2007 בערוץ בטלוויזיה הקנדי לילדים "YTV", ובערוץ הילדים בדיבוב לעברית ב-23 בדצמבר 2008. אורכו של כל פרק מלא הוא 22 דקות המתחלק לשני פרקים הכוללים אחת עשרה דקות כל אחד מהם.

==עלילה==
עלילת הסדרה מתמקדת בשני אחים בעלי דמיון מפותח עם רצון עז להרפתקאות. בכל פרק הם נסחפים להרפתקה אחרת תוך כדי כך שהם נכנסים באופן רציני לדמויות ולאווירה המותאמת (סביבתם מבקרת את התנהגותם כמוזרה אם כי מייחסת אותה להיותם ילדים מופרעים), החוויה מסתיימת כאשר הם לכאורה מביסים את האויב או המטרד העומד לפניהם ולאחר מכן הם חוזרים לשגרה ואל המציאות.

==דמויות==
* ג'יבר וג'אבר (לירון לב ודור סרוגו, בהתאמה) - תאומים לא-זהים בני שבע אשר חווים כל יום מסע אל תוך קווי הדמיון כצוות כנגד הרשע ולכל אחד מהם תפקיד. ג'יבר, משמש כמפקד המנהיג את הצוות, בעוד ג'אבר, משמש בתור "המוח" או בתפקיד העוזר בצוות בכך שהוא מתכנן את הטכניקות והאינסטינקטים כנגד האויב.
* ג'סיקה (נעמה אוזן) - אחותם הבוגרת של ג'יבר וג'אבר. האחים מייחסים אותה בתור דמות האנטגוניסט בהרפתקאותיהם, על פי רוב כאשר היא מתעצבנת. לעיתים קרובות ג'סיקה משתפת פעולה עם דמיונם הפעיל ובכך לועגת להם. לג'סיקה יש חברה בשם מרסי.
* ג'לי רול (ללא מדבב בעברית) - כלבם של ג'יבר וג'אבר. בדרך כלל משתתף בהרפתקאות האחים בתור כלב העל שלהם שנשקו הוא נפיחותיו ובעזרתן יכול לגרש את אויביהם בזכות ריחו המדיף צחנה.
* מרסי (מיכל רשף) - חברתה הטובה של ג'סיקה. היא מסייעת לה כשהמצב עם האחים יוצא משליטה ולפעמים משתפת פעולה איתה סתם כדי ללעוג עליהם.

== קישורים חיצוניים ==

== הערות שוליים ==

קטגוריה:ערוץ הילדים: תוכניות רכש
קטגוריה:סדרות הנפשה קנדיות
קטגוריה:סדרות הנפשה ממוחשבת
גביע דייוויס 1939

אתגר הטניס הבינלאומי 1939 (באנגלית: 1939 International Lawn Tennis Challenge) הייתה התחרות ה-34 במניין של מה שנודע היום כ"גביע דייוויס".
נבחרת אוסטרליה עם הגביע

מחזיקי הגביע היו נציגי ארצות הברית ומשחק הגמר נערך בהברפורד ליד פילדלפיה. לתחרות נרשמו 27 נבחרות שחולקו ל-2 בתים – "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת אוסטרליה ניצחה את נבחרת ממלכת יוגוסלביה.

המשחק על התואר נערך ב-2–5 בספטמבר 1939 בעיירה ליד פילדלפיה, ארצות הברית. נבחרת ארצות הברית הפסידה לנבחרת אוסטרליה עם תוצאה 2:3.

==משחקי פלייאוף==
===בית אמריקה===
תת הבית הצפוני כלל 6 נבחרות כולל אוסטרליה, הפיליפינים ויפן.

בתת-הבית הדרומי שובצה ברזיל בלבד. עם זאת, היא לא התייצבה למשחק מול אוסטרליה והאוסטרלים הוכרזו מנצחי הבית.

===בית אירופה===
הבית כלל 21 קבוצות, כולל ניו זילנד, הרפובליקה הסינית והודו הבריטית. לאחר משחקים מוקדמים החלו משחקי רבע הגמר.

===משחק בין מנצחי הבתים===
המשחק בין מנצחי הבתים התקיים בבוסטון, ארצות הברית במהלך 24–26 באוגוסט 1939. נבחרת ממלכת יוגוסלביה הפסידה לנבחרת אוסטרליה עם התוצאה 1:4.

==משחק על התואר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 2
! colspan="2" align="center" | הברפורד, ארצות הברית 2–5 בספטמבר 1939 דשא 
! colspan="5" align="center" | אוסטרליה 3
|- bgcolor=#ddfddf
! colspan="4" " |.
| 1
| 2
| 3
| 4
| 5
|-
! rowspan="2"| 1 
| || בובי ריגס || ||6||6||7 || || 
|-
| || ג'ון ברומיץ' || ||4 ||0||5|| || 
|-bgcolor= #EAE3D8
! rowspan="2"| 2
| || פרנק פרקר || || 6 ||2 ||6|| 1 || 7 
|- bgcolor= #EAE3D8 
| ||אדריאן קוויסט|| ||3 ||6 ||4|| 6 || 5
|-
! rowspan="2"| 3
| || ג'וזף האנט/ג'ק קרמר|| ||7 ||2 ||5||2 || 
|- 
| ||ג'ון ברומיץ'/אדריאן קוויסט|| ||5 ||6 ||7||6 || 
|-bgcolor= #EAE3D8
! rowspan="2"| 4
| ||בובי ריגס || ||1 ||4||6|| 6 || 4 
|- bgcolor= #EAE3D8 
| ||אדריאן קוויסט|| ||6 ||6 || 3 || 3 || 6 
|-
! rowspan="2"| 5
| || פרנק פרקר || || 0||3 || 1|| || 
|- 
| || ג'ון ברומיץ|| ||6 ||6 ||6|| || 
|}

==קישורים חיצוניים==

* [http://www.daviscup.com/en/draws-results/tie/details.aspx?tieId=10000728 נתונים על התחרות]

קטגוריה:תחרויות טניס ב-1939
1939
1939
1939
1939
1939
1939
1939
1939
1939
רמזי גבאי

רמזי גבאי (נולד ב-23 ביולי 1948), הוא אלוף-משנה במילואים ויו"ר איגוד תעשיות הטקסטיל בהתאחדות התעשיינים בישראל. כיהן בעבר כמנכ"ל חברת אופיס טקסטיל (1987–2009), שזכתה בתואר "יצואן מצטיין", חתן פרס התעשייה לשנת 1997. כיהן גם כיו"ר מכון היצוא (2011–2017).

== ביוגרפיה ==
רמזי נולד בעיראק לפרח ויהודה גבאי. בשנת 1951 עלה עם הוריו ארצה. למד בתיכון אוהל שם ברמת גן וסיים תואר ראשון בכלכלה ובמדע המדינה באוניברסיטת בר-אילן בהצטיינות.

בשנת 1966 התגייס לחיל האוויר. מילא תפקידי מטה בבסיס חצור ובין היתר כיהן כשליש, מפקד טייסת מנהלה, ועוד. בשנת 1982, בגיל 34, הועלה לדרגת אלוף-משנה והוטל עליו להקים את מחלקת התכנון בחיל האוויר ולעמוד בראשה. ב-1986 מונה למנהל הגיוס של צה"ל, ועמד בראשו עד שחרורו בשנת 1987.

לאחר שחרורו מונה למנכ"ל חברת אופיס טקסטיל, שהייתה באותה העת חברה תעשייתית קטנה בשליטת תע"ש, לאחר שמנהלה הקודם נפטר. תחת ניהולו גדלה החברה והחלה לייצא את תוצרתה ברחבי העולם, זאת על אף שמצב הטקסטיל בישראל החל לדעוך. כל מתחרותיה של אופיס, שבאותה עת היו גדולות ממנה עשרות מונים (בהן כיתן וארגמן) החלו להפסיד ובסופו של דבר נסגרו ונמכרו. במהלך אותן שנים זכה רמזי בפרס תעשיין מצטיין, פעמיים זכתה החברה בניהולו בתואר יצואן מצטיין, בפרס הגלובוס הירוק ופרסים נוספים. בשנת 2010 החל רמזי לשמש כיו"ר חברת אופיס טקסטיל בע"מ וב-2014 התמנה כיושב ראש חברת MD פולימרים בע"מ.

במקביל מילא רמזי תפקידים רבים בהתנדבות. בין היתר כיהן משך מספר קדנציות כמ"מ וכסגן ראש עיריית רמת גן, כיהן החל משנת 2011 כיו"ר מכון היצוא הישראלי במשך שלוש קדנציות, מכהן בהנהלת איל"ן, מכהן כיו"ר איגוד הטקסטיל והאפנה בהתאחדות התעשיינים, דירקטור במוסד לביטוח לאומי, מכהן במועצת המוסד לבטיחות וגיהות, מכהן כיו"ר היכלי הספורט בתל אביב ועוד.

רמזי הוא הבכור מבין ארבעה ילדים. אחותו היא יו"ר מכבי עירוני רמת גן, אורה גלזר. נשוי ואב לשלושה.

==קישורים חיצוניים==

*
* 
*

==הערות שוליים==

קטגוריה:אנשי עסקים ישראלים
קטגוריה:תעשיינים ישראלים
קטגוריה:זוכי פרס התעשייה
קטגוריה:פעילים חברתיים ישראלים
קטגוריה:בוגרי בית הספר אהל שם
קטגוריה:ישראלים ילידי עיראק
קטגוריה:אלופי-משנה בצה"ל
קטגוריה:בוגרי אוניברסיטת בר-אילן
קטגוריה:ישראלים שנולדו ב-1948
אלכסנדר בוסטמנטה

סר ויליאם אלכסנדר קלארק בוּסטַמָנְטֶה (William Alexander Clarke Bustamante 24 בפברואר 1884 - 6 באוגוסט 1977) היה ראש ממשלתה הראשון של ג'מייקה מקבלת עצמאותה ב-1962 ועד 1967, לפני כן כיהן כראש השרים (1953-1955). בוסטמנטה הקים ב-1943 את מפלגת הלייבור של ג'מייקה ועמד בראשה עד 1974. נחשב גיבור לאומי בארצו.

== תולדות חייו ==
נולד בהנובר, ג'מייקה לאם ממוצא מעורב ולאב ממוצא אירי-קתולי. שמו בלידתו היה ויליאם אלכסנדר קלארק, אולם הוא אימץ לו את השם בוסטמנטה על שם חבר ספרדי.

לאחר שבגר נסע בעולם ועבד בעבודות שונות בקובה ובארצות הברית. בשנת 1932 שב לג'מייקה והיה לפעיל מרכזי בתנועה הג'מייקנית לעצמאות וראש איגוד עובדי התעשייה. ב-1938 הצטרף למפלגת העם הלאומית (PNP) שאך נוסדה בראשות נורמן מנלי. יחד הובילו השניים מהלך לקבלת זכות הצבעה לאזרחי האי, שהוענקה לבסוף על ידי בריטניה ב-1944. ב-1940 נכלא בוסטמנטה בשל פעילותו. לאחר ששוחרר פרש ממפלגתו של מנלי והקים את מפלגת הלייבור (JLP). בבחירות הראשונות למועצה המחוקקת, שנערכו בדצמבר 1944 זכתה מפלגת הלייבור בראשות בוסטמנטה ב-22 מתוך 32 מושבי המועצה. מפלגת הלייבור זכתה ברוב במועצה גם בבחירות הבאות, ב-1949. בוסטמנטה, שהחזיק בתיק התקשורת, הפך לראש הרשות המבצעת בפועל. בשנת 1953 יצר השלטון הבריטי באי את משרת ראש השרים ובוסטמנטה קיבל מעמד רשמי, בו החזיק עד לבחירות 1955, בהן עלתה מפלגת ה-PNP של מנלי לשלטון. בשנים 1947–1948 כיהן גם כראש עיריית קינגסטון. ב-1955 הוענק לו תואר אביר מסדר האימפריה הבריטית.

בתחילה תמך בוסטמנטה בקיום הפדרציה של איי הודו המערבית אולם לקראת סוף שנות החמישים דרש היפרדות ועצמאות מלאה של ג'מייקה. זאת בעוד המפלגה היריבה, ה-PNP של מנלי (שהייתה אז בעלת רוב במועצה), תמכה בהישארות באיחוד הפדרטיבי. ב-19 בספטמבר 1961 התקיים משאל עם בנושא ו-54.1% מהבוחרים צידדו בעמדת בוסטמנטה להיפרדות. בבחירות שנערכו מיד לאחר מכן, באפריל 1962, זכתה ה-JLP של בוסטמנטה ב-50.04% מהקולות ועם קבלת העצמאות באוגוסט אותה שנה היה בוסטמנטה לראש ממשלתה הראשון של ג'מייקה העצמאית.

בוסטמנטה כיהן רשמית כראש ממשלה עד בחירות 1967, אולם למעשה פרש מחיים ציבוריים פעילים ב-1965 והעביר את סמכויותיו לדונלד סנגסטר. הוא המשיך לכהן באופן רשמי כראש מפלגתו עד 1974, אך במעמד סמלי בלבד. ב-1969 הוכרז רשמית כגיבור לאומי, יחד עם שותפו ויריבו במאבק לעצמאות, נורמן מנלי ופעיל זכויות השחורים, מרקוס גארבי.

בוסטמנטה נפטר ב-1977 בן 93 ונקבר בפארק הגיבורים הלאומיים בקינגסטון.

== קישורים חיצוניים ==

* [http://www.jamaica-land-we-love.com/sir-alexander-bustamante.html פרופיל] באתר ג'מייקה, המדינה אותה אנו אוהבים
* [http://www.findagrave.com/cgi-bin/fg.cgi?page=gr&GScid=1885869&GRid=9323377& ביוגרפיה] באתר "Find a Grave"
* [http://jis.gov.jm/heroes/sir-alexander-bustamante-2/ ביוגרפיה] במרכז המידע של ג'מייקה
* [http://www.jamaicalabourparty.com/leaders/sir-alexander-bustamante ביוגרפיה] באתר המפלגה
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת ג'מייקה
קטגוריה:אבירי הצלב הגדול של מסדר האימפריה הבריטית
קטגוריה:ילידי 1884

קטגוריה:נפטרים ב-1977
אגודת איטי ביטי טיטי

אגודת איטי ביטי טיטי (באנגלית: Itty Bitty Titty Committee, תרגום: אגודת שטוחות החזה) הוא סרט לסבי-פמיניסטי שבוים על ידי ג'יימי באביט. הקרנת הבכורה של הסרט הייתה בפסטיבל הסרטים הבינלאומי בברלין ב-9 בפברואר 2007, שם הוא התמודד על פרס טדי. באותה שנה זכה בפרס ועדת השופטים בפטיבל הקולנוע South by Southwest.

==עלילה==
אנה לא התקבלה לקולג', בת הזוג שלה זרקה אותה ואחותה מתחתנת. היא פוגשת את סיידי, שמזמינה אותה להצטרף ל"דגדגנים בפעולה" (Clits In Action), קבוצה אנרכה-פמיניסטית. אנה מתחברת במהרה לצד הפוליטי שלה ומתחילה להשתתף בפעולות ישירות לא חוקיות יחד עם הקבוצה.

אנה מתחילה להתאהב בסיידי, שמנהלת מערכת יחסים עם קורטני, אישה פמיניסטית מבוגרת יותר העובדת בארגון פמיניסטי מיינסטרימי יותר, ומתנגדת לגישתן ולפעולתיהן הכוללות ונדליזם. אנה שוכבת עם סיידי למרות שאחת מחברות הקבוצה מזהירה אותה שסיידי לא תעזוב את קורטני.

בהמשך התקשורת מסקרת הפגנה בה חברות הקבוצה משתתפות אך מעוותת את המסר שלהן, והן מגלות שאתר האינטרנט בו הן מדווחות על פעולותיהן לא מקבל חשיפה כלל. הן מנסות להפגש ולדון בהמשך דרכן אך הפגישה מתפוצצת בגלל ריב בין סיידי ואנה, שמבינה שסיידי מתכוונת להישאר עם קורטני, ונראה שהקבוצה עומדת להתפרק.

בניסיון לתקן את הדברים, אנה מתכננת פעולה שתתן לקבוצתן חשיפה בקנה מידה גדול. היא מגיעה לחתונה של אחותה, אך יוצאת ממנה מוקדם כדי להוציא לפועל את התוכנית. חברות הקבוצה מתגנבות לאולפנים של תוכנית אירוח פופולרית בה קורטני מתראיינת, הן משתלטות על השידור ומעבירות את המסר הרדיקלי שלהן.

הסרט מסתיים כשאנה פוגשת את סיידי, שנפרדה לבסוף מקורטני. הן מדברות ומחליטות שהן צריכות להישאר ידידות, אך מתנשקות בסוף. כתוביות הסיום מגלות לצופה שסיידי ואנה נשארו זוג, ואנה התקבלה לבסוף לקולג', שם היא הקימה קבוצה המתמקדת בדימוי גוף חיובי לה היא קראה "אגודת שטוחות החזה".

==שחקניות==
*מלוני דיאז - אנה.
*ניקול ויסיאוז - סיידי.
*מלאני מיירון - קורטני.
*דניאלה סי - קלווין.
*ג'וויניבר טרנר - מרסי.
*מירצ'ה מונרו - ג'סטין.

==קישורים חיצוניים==
* 

קטגוריה:סרטי 2007
קטגוריה:סרטי להט"ב אמריקאיים
קטגוריה:סרטי לסביות
אברהם שטרן (ממציא)

Warsaw Society of Friends of Learning}}. אוסף [[המוזיאון הלאומי בקרקוב ]]
אברהם יעקב שטרן (בפולנית: Abraham Jakub Stern 1762 בערך, הרובישוב – 3 בפברואר 1842, ורשה) היה משכיל יהודי-פולני, מראשוני תנועת ההשכלה היהודית בוורשה, מתמטיקאי אוטודידקט, ממציאן של מכונות חישוב ומחנך להשכלה, ראש בית המדרש לרבנים בוורשה בשנים 1826–1835 וחבר החברה הוורשאית של ידידי המדע .

==קורות חיים==
נולד בשנות ה-60 של המאה ה-18 בהרובישוב לחנוך הניך שטרן. אביו היה מחוסר אמצעים ולא יכל לממן את לימודיו. כדי להתפרנס למד שענות והתפרסם בעבודתו המדויקת, ועל רקע זה נוצרה היכרות בינו לבין איש הנאורות והמדינאי הפולני סטניסלב סטאשיץ , שמימן את לימודיו הפרטיים. תחת חסותו של סטאשיץ למד שטרן שפות: פולנית, גרמנית, צרפתית ולטינית; ומדעים מדויקים: מתמטיקה, פיזיקה ומכניקה. הוא המציא מכונות חישוב וסיפק שירותי חשבונאות לממשלה.

שטרן נודע בהתנגדותו לתנועת החסידות; הוא כתב ופרסם שירים תחת הפסבדונים "אברהם כוכב" (=תרגום שם משפחתו), וחלקם תורגמו לפולנית. האדמו"ר רבי חנוך הניך הכהן לוין, היה יעד לאחד משיריו, והגיב עליו בשיר משלו, בראש השיר רשם: , ברומזו לשטרן ("כוכבים").

בנוסף, שטרן חיבר חידות מתמטיות וכתב על שחמט.

שטרן היה שומר תורה ומצוות, ובהקמת בית המדרש לרבנים ראה מכשיר להפצת השכלה וכלי למלחמה בחסידים, ולא כאמצעי להתבוללות. אולם עמיתיו למוסד הובילו רפורמות רדיקליות בחינוך, ומשלא התקבלה התנגדותו, שאותה נימק בכך שאין לפגוע ברגשותיו הדתיים של ההמון, התפטר מתפקידו.

שטרן נפטר בפברואר 1842, בהיותו כבן 80, ונקבר בבית הקברות היהודי בברודנו , בפראגה שבוורשה.

חתנו, חיים זליג סלונימסקי, היה מו"ל עברי, אסטרונום וממציא, העורך-המייסד של עיתון "הצפירה", צנזור רשמי מטעם השלטון הצארי בעיר ז'יטומיר וראש בית המדרש הממשלתי לרבנים בז'יטומיר. הוא עסק בין היתר בשכלול מכונות החישוב שהמציא חמיו.
נינו To Port Authority Bus Terminal 

(נכדו של חיים זליג) היה משורר וסופר פולני.
בנו של נכדו בן-ציון שטרן ונכדיו משה, הניה ודב עלו לישראל. נכדו דב שטרן היה תכשיטן. 

בשנת 1962 נקרא בוורשה רחוב על שמו.

==לקריאה נוספת==
*
* יעקב שאצקי, "אברהם יעקב שטערן (1768–1842)", בתוך: לעדה: קבץ מחקרים לזכר יהושע סטאר / The Joshua Starr Memorial Volume: Studies in History and Philology, ניו יורק: Conference on Jewish Relations, 1953, עמ' 203–218. 

==קישורים חיצוניים==

* 
* פרנסואה Guesnet, 
* אברהם יעקב שטרן, ייברסקאיה אנציקלופדיה 
* 
* פרנסואה Guesnet, 
* , , 
* 
* 
* [https://sztetl.org.pl/he/khdshvt/brhm-shtrn-hdm-tsryk-lytsvr-mkvnvt-vlhp%60yl-vtn אברהם שטרן: האדם צריך ליצור מכונות ולהפעיל אותן], באתר שטעטל וירטואלי

==הערות שוליים==

קטגוריה:רבנים פולנים
קטגוריה:משכילים
קטגוריה:צנזורים
קטגוריה:מתמטיקאים יהודים פולנים
קטגוריה:ממציאים יהודים
קטגוריה:ורשה: אישים

קטגוריה:ילידי 1762
קטגוריה:נפטרים ב-1842
דוד ולך

דוד ולך (נולד ב-23 בינואר 1946) הוא פרופסור אמריטוס במחלקה למדעים ביומולקולריים במכון ויצמן למדע, חתן פרס א.מ.ת במדעי החיים ב-2014 וזוכה פרס פול ארליך ולודויג דרמשטדר ב-2018.

==ביוגרפיה==
דוד ולך נולד וגדל בקריית ביאליק; בגיל הצבא עבר לירושלים. הוריו צבי ולך וזיוה לבית לודמר עלו ארצה מבוקובינה וגליציה (בהתאמה) מעט לפני מלחמת העולם השנייה. לדוד אח ואחות. אחותו, שרה סטרומזה, היא פרופסור מן המניין למחשבת ישראל בסגל האוניברסיטה העברית בירושלים; היא כיהנה בעבר כרקטור האוניברסיטה.

ולך עשה את כל לימודיו הגבוהים, מהראשון ועד השלישי, במחלקה לכימיה ביולוגית באוניברסיטה העברית. את עבודת המוסמך שלו עשה בהדרכת פרופסור יצחק אוהד, ואת עבודת הדוקטור בהדרכת פרופסור מיכאל שרם. בעבודותיו חקר את מנגנוני ההיווצרות של ממברנות התא ואת מנגנוני אריזת החלבונים בגרנולות הפרשה בבלוטות.

בהמשך הוא סיים עבודת בתר-דוקטורט בנושא מנגנוני איתות בין כותלי המכונים הלאומיים לבריאות בבת'סדה, מרילנד בהדרכת פרופ' אירה פסטן. ב-1977 שב לארץ והצטרף למכון ויצמן למדע, ב-1983 התמנה לפרופסור חבר וב-1995 מונה לפרופסור מן המניין.

מ-1977 עובד ולך בתחום הציטוקינים ומנגנוני איתות, תוך התמקדות בקבוצת ציטוקינים בשם משפחת ה-TNF (ראשי תיבות של "Tumor Necrosis Factor", "גורם תמותת גידולים"), וכן בחקר מנגנוני מותם של תאים.

מעבדתו הייתה הראשונה שהראתה כי TNF הוא בעל יכולת השפעה על פעילויות תאיות שונות ומנוגדות, בכלל זה השריית מוות והשריית עמידות למוות בתאים.

מעבדתו הייתה גם בין הראשונות בבידוד TNF והקולטנים שלו. ולך פיענח את "נתיב האיתות החיצוני למות תאים" ("Extrinsic cell-death pathway"), וכן מנגנוני הפעלה של גורמי שיעתוק ממשפחת "NF-κB". בין המולקולות ששובטו לראשונה במעבדתו נכללות הפרוטאז capspase-8, FADD (MORT1), cFLIP, הפרוטאין קינז NIK, NEMO (IKK-γ).

עבודתו תרמה לגילוי המוטיב בחלבונים הנקרא "Death-Domain", והיוותה עדות ראשונה לכך שפרוטאזות יכולות לשמש כמולקולות איתות תוך-תאיות.

תגליות אלה תרמו לפיתוח תרופות המעכבות את פעילות ה-TNF. בין תרופות אלו כלולות אנברל (אטנרספט) ויומירה (אדלימומאב). הן מצויות בשימוש נרחב בטיפול במחלות דלקתיות כרוניות כדלקת מפרקים שיגרונית, ספחת (פסוריאזיס), וכן מחלות מעי דלקתיות, (מחלת קרוהן וקוליטיס כיבית).

בין 2011–2012 כיהן כנשיא האגודה הבינלאומית לציטוקינים.

ולך הוא יושב ראש העמותה הציבורית של יהדות גליציה ובוקובינה.

הוא נשוי לנעמי ולך לבית רוזנברג, ציירת וסופרת, ולהם שני ילדים. בתו, רחל ולך, היא משוררת.

==פרסים==
* 1997 – פרס מייסדי טבע בתחום העברת אותות לתאים
* 2012 – פרס מרק-סרונו
* 2012 – פרס רפפורט למדעי ביורפואה בקטגוריית חוקר בכיר
* 2014 – פרס א.מ.ת בקטגוריה: מדעי החיים בתחום: ביוטכנולוגיה
* 2018 – פרס פול ארליך ולודויג דרמשטדר לשנת 2018

==קישורים חיצוניים==

* [http://www.weizmann.ac.il/Biological_Chemistry/scientist/Wallach פרופ' דוד ולך - קבוצת ה-TNF] (האתר הרשמי במכון ויצמן)
* 
* [http://rappaport-prize.com/index.php/david דוד ולך], באתר פרס רפפורט

==הערות שוליים==

קטגוריה:ביוכימאים ישראלים
קטגוריה:בוגרי תיכון לוינהרץ (קריית מוצקין)
קטגוריה:בעלי תואר דוקטור מהאוניברסיטה העברית בירושלים
קטגוריה:סגל מכון ויצמן למדע: ביולוגיה
קטגוריה:זוכי פרס א.מ.ת.
קטגוריה:זוכי פרס רפפורט
קטגוריה:זוכי פרס מייסדי טבע
קטגוריה:ישראלים שנולדו ב-1946
פלופונסוס (מחוז)

מחוז פלופונסוס (ביוונית: Περιφέρεια Πελοποννήσου) הוא אחד משלושה עשר המחוזות של יוון, המשתרע על פני מרבית שטחו של חצי האי פלופונסוס שבדרום יוון. המחוז גובל במחוז מערב יוון בצפון, ובמחוז אטיקה במזרח ובדרום.

המחוז מתחלק לחמש יחידות אזוריות: ארקאדיה, ארגוליס, קורינתוס, לאקוניה ומסיניאה.

כבירת המחוז משמשת העיר טריפולי, העיר הגדולה במחוז היא קלמטה.

== קישורים חיצוניים == 

* 
* 	
* 	
* 
* 
* 
* 

קטגוריה:יוון: מחוזות
באבקה

באבקה או בובקה ובקצרה באבא, היא עוגת שמרים מתוקה שמקורה בפולין.

==אטימולוגיה==

בפולנית, בבלארוסית, באוקראינית וברוסית פירוש המילה "באבקה" הוא סבתא. נראה שהשם ניתן לעוגה עקב צורתה, גליל גבוה עם קיפולים המזכיר קמטים בשמלה. שמה של העוגה חדר למילון האנגלי מפולנית, דרך הצרפתית, אם כי במקומות שונים מכנים אותה בשם "עוגת סבתא", בעיקר בקרב מדינות מזרח אירופה.

==הגרסה הנוצרית==

באבקה היא עוגת שמרים ספוגית, הדומה מאוד למאפה בריוש ומוכרת בעיקר במדינות מזרח אירופה. באופן מסורתי מכינים את העוגה לרגל חג הפסחא בפולין, בולגריה, מקדוניה ואלבניה ולרגל שאר החגים העיקריים (חג המולד, פנטקוסט וראש השנה) ברומניה. במקור, העוגה אינה מכילה מילוי כלשהו, והיא מצופה בזיגוג על בסיס וניל או שוקולד, מקושטת בשקדים או בפירות מסוכרים, ולעיתים אף מוסיפים לה רום.

==הגרסה היהודית==

באבקה שוקולד עם שטרויזל
לבאבקה קיימת גרסה יהודית, זהו מאפה הרוגלך. גרסה זו עשויה משכבה כפולה של בצק שמרים מגולגל ולרוב נאפית בתבנית לחם. במקום למלא את המאפה בפירות, ממלאים אותו בקינמון או בשוקולד. לרוב מצפים את הרוגלך בשטרויזל. מאפה דומה מאוד לרוגלך הוא הקוקוש. מאפה זה מכיל אף הוא מילוי של קינמון או שוקולד, אך הוא נמוך יותר וארוך יותר מעוגת באבקה, ואינו מגולגל או מצופה בשטרויזל.

הרוגלך זכה להצלחה במדינות צפון אמריקה שבהן קהילות יהודיות גדולות, דוגמת מונטריאול, ניו יורק, שיקגו, מיאמי וטורונטו.

==אזכורים בתרבות==
בפרק בסדרה סיינפלד, "מסיבת ארוחת הערב", ג'רי ואיליין עוצרים במאפייה על מנת לרכוש עוגת באבקה עם שוקולד, אך הם שוכחים לקחת מספר טרם כניסתם לתור. כתוצאה, זוג נוסף שמוזמן יחד איתם לארוחת הערב עוקף אותם בתור וקונה את העוגה שהם רצו. ג'רי ואיליין מתפשרים וקונים באבקה עם קינמון, אותה איליין מתארת כ"באבקה פחותה".

==ראו גם==
* חלה
* בריוש

==קישורים חיצוניים==

קטגוריה:עוגות
קטגוריה:המטבח הרוסי
קטגוריה:המטבח האלבני
קטגוריה:המטבח הליטאי
קטגוריה:המטבח האשכנזי
קטגוריה:מאכלי חג הפסחא
קטגוריה:מוצרי בצק שמרים
קטגוריה:המטבח הישראלי: קינוחים
משה טוביה מזונטהיים

רבי משה טוביה מזונטהיים (כ"ח בטבת ה'תקי"ג, 4 בינואר 1753, זונטהיים ליד היילברון – ד' בתשרי תקצ"א, 21 בספטמבר 1830, הנאו) רבה של הנאו, ומגדולי רבני יהדות גרמניה בתקופתו.

==ביוגרפיה==
נולד בעיירה זונטהיים שליד היילברון, בצפון מדינת באדן-וירטמברג. בגיל שלוש נמסר על ידי אמו לקרוב משפחתם רבי נפתלי צבי קצנלנבוגן רבה של מרגנטהיים שגידל וחינך אותו עד הגיעו לגיל שמונה עשרה, אז נישא לקרובתו זיסה זונדהיים, נכדתו של הרב הלל מינץ שהיה רב במנהיים. גיסו, אח אשתו היה הרב הלל מזונטהיים, שכיהן כרב באשאפנבורג .

אחרי נישואיו עבר לגור בעיר פירט, בה למד בישיבתו של הרב המקומי רבי יוסף שטיינהארט, ישיבת פיורדא. רעו לספסל הלימודים בישיבה זו היה הרב מרדכי בנט, לימים רבה של ניקלשבורג.

בשנת תקנ"ה (1795) התמנה לכהן כרבה של הנאו, בה הקים ישיבה לאחר שנה. עמד בקשרי מכתבים עם רבים מגדולי דורו ודבריו משוקעים בכתביהם. הוא היה בין הרבנים הלוחמים ברפורמים.

בשנת ה'תקע"ד (1813), לאחר המאורעות שחוותה הקהילה בעת המלחמות הנפוליאוניות, חיבר את "מגילת האנוי" המתארת את הקורות, וקבע את יום ו' במרחשוון כתענית ציבור לבני הקהילה.

שנה לאחר פטירת אשתו הראשונה, נישא בשנית בשנת תקפ"ג (1823) לגיטה בת אברהם בעער מבקנהיים, שגרה בגלנהויזן.

הרב משה טוביה מזונטהיים כיהן ברבנות הנאו במשך 35 שנים עד לפטירתו בד' בתשרי תקצ"א, 21 בספטמבר 1830. הוא נקבר למחרת היום בהנאו במעמד רבני האזור.

בנו, רבי נתן נטע אריה זונדהיים, התפרסם אף הוא כגדול בתורה וטוב לבריות.

== ספרו ==
* - הספר מאגד את חידושיו, וכן שאלות ותשובות מכתביו.

==לקריאה נוספת==
* תולדות הגאון הגדול ר' משה טוביה מזונטהיים, בתוך: אור פני משה, פרנקפורט: דפוס חרמון, תרפ"ח.

==קישורים חיצוניים==
* 

==הערות שוליים==

קטגוריה:רבנים אורתודוקסים גרמנים
קטגוריה:הנאו: רבנים
קטגוריה:מחברי ספרי שו"ת
קטגוריה:בוגרי ישיבת פיורדא
קטגוריה:גרמנים שנולדו ב-1753
קטגוריה:נפטרים ב-1830
נפתלי צבי קצנלנבוגן

רבי נפתלי צבי הירש קצנלנבוגן (נפטר בב' בתשרי תקס"ה, 7 בספטמבר 1804, מנהיים) היה מרבני יהדות גרמניה, רבן של מרגנטהיים ומדינת קורפפאלץ, ורב במנהיים.

==ביוגרפיה==
נולד בשוואבך לרב משה קצנלנבוגן, רבה של העיירה ושל מדינת אנסבך. בילדותו למד אצל אביו, ובנערותו נסע לפרנקפורט לישיבתו של הרב יעקב כץ, בעל "שב יעקב". בגיל 16 התבלט בשל דרשה שנשא בישיבה, וזמן מה אחר כך נישא לפרומט בתו היחידה של ראש הישיבה.

בהיותו בפרנקפורט הביא לדפוס את מהדורתו ל"חידושי הרמב"ן" על מסכת יבמות, בשם "תולדות אדם" (המבורג פור דר הה ת"ק).

בשנת תק"א (1741) נבחר לכהן כרבה של מרגנטהיים, והחזיק בכהונתו זו במשך 22 שנים. לאחר פטירת אשתו, נישא למרלא בתו של רבי ליב מוכיח-ברלין. מנישואים אלו היה גיסם של רבי ישעיה פיק ברלין ואחיו רבי דוד ברלין אב"ד אה"ו, ושל רבי יוסף שטיינהארט.

בשנת תקכ"ג (1763) נבחר לכהן כרבה של מדינת קורפפאלץ, ועבר לגור בעיר ליימן. בשנת תקכ"ח (1768) עבר למנהיים וכיהן בה כרבו של בית הכנסת הגדול וראש ישיבה במשך 32 שנים. מתלמידיו, היה קרוב משפחתו, רבי משה טוביה מזונטהיים.

נפטר ביום השני של ראש השנה, ב' בתשרי תקס"ה, 7 בספטמבר 1804.

הותיר אחריו כתבי יד רבים מחידושי תורתו, הקובץ נמצא בספרייה הבודליינית באוניברסיטת אוקספורד.

==משפחתו==
אחיו היה רבי אליעזר קצנלנבוגן רבה של במברג, ובנו של אחיו נקרא גם הוא רבי נפתלי צבי קצנלנבוגן, מחבר הספר "שער נפתלי", רבה של פרנקפורט דאודר וחבר הסנהדרין של פריז (נפטר תקפ"ח).

==לקריאה נוספת==
* הרב ד"ר לאופולד (יהודה ליב) לוונשטיין, Geschichte der Juden in Kurpfalz, פרנקפורט 1895, עמ' 240–242. 

==קישורים חיצוניים==
* 
* מהדורתו לחידושי הרמב"ן - 

קטגוריה:מנהיים: רבנים
קטגוריה:מהדירי ספרות תורנית
קטגוריה:גרמנים שנולדו ב-1750
קטגוריה:גרמנים שנפטרו ב-1823
הרווי ברוקס

הרווי ברוקס (נולד בשם גולדשטיין; באנגלית: Harvey Brooks; 4 ביולי 1944) הוא נגן בס אמריקאי-יהודי. ברוקס מנגן בסגנונות רבים, בעיקר ג'אז, בלוז, פולק ופופ. צליל הבס שלו נחשב לחדשני בסוף שנות השישים של המאה העשרים, והשפיע על המוזיקה האמריקאית בתקופה זו.

ברוקס ניגן עם מוזיקאים מוכרים כמיילס דייוויס, הדלתות, ג'ימי הנדריקס ובוב דילן (בפרט באלבום Highway 61 Revisited).
ב-1968 היה חלק מההרכב של ה-Super Session בו בלטו אל קופר, מייק בלומפילד וסטיבן סטילס. הוא כתב את, "Harvey's Tune", אחד מהקטעים באלבום ההופעה של ההרכב.

באוגוסט 2009 עלה ברוקס עם אשתו לישראל, והם מתגוררים בירושלים. ברוקס כותב את זכרונותיו, מופיע ומלמד בישראל.

==לקריאה נוספת==
*יואב קוטנר, [http://www.kutnermusic.com/2010/05/blog-post_15.html הארווי ברוקס ורוני פיטרסון ריספקט!]
* 

==קישורים חיצוניים==

קטגוריה:ניו יורק: אישים
קטגוריה:גיטריסטים אמריקאים
קטגוריה:גיטריסטים יהודים
קטגוריה:אמריקאים שנולדו ב-1944
קאפקייק

קאפקייקס
קאפקייק (באנגלית: cupcake; לפי האקדמיה ללשון העברית: עוּגוֹנִית) הוא וריאציה של המאפין המתאפיינת בבלילה של עוגה בחושה ללא תוספות, לעומת המאפין הרגיל שעשוי מבצק הקרוב יותר ללחם ומכיל תוספות. כמו כן, הקאפקייק מזוגג ומקושט, מוגש בגביע נייר, ולרוב קטן יותר בגודלו.

==קישורים חיצוניים==

==הערות שוליים==

קטגוריה:המטבח האמריקאי: קינוחים
יער נווה אילן

שלט בכניסה ליער נווה אילןיער נווה אילן נמצא על רכס בגובה כ־500 מטר מערבית לנווה אילן. מצפון לרכס נמצא נחל יתלה ומדרום - נחל אילן.
[[נחל אילן מדרום ליער נווה אילן]]
שתי דרכי עפר מקיפות את היער: דרך מעל נחל יתלה מסומנת באדום ודרך מעל נחל אילן המסומנת בשחור. דרך נוספת מסומנת בירוק חוצה את היער לאורכו. כל הדרכים מתאחדות בקצה המערבי של היער בו נמצא "יער המכללות".

מספר אתרים נמצאים ביער:
*אתר זיכרון ליהודי בלגיה, נמצא בקצה המזרחי של היער ובו טבלת זיכרון ל-29,000 יהודי בלגיה שנטבחו על ידי הגרמנים ושותפיהם בשנים 1940–1945 ולבלגים, הפלמים והוואלונים שסיכנו את חייהם לעזרתם ולהצלתם של היהודים. הכתובת היא בעברית, צרפתית, ופלמית.
*מצפור על שם ז'אק לוקי, נמצא בפסגת הרכס והדרך המרכזית של היער מגיעה אליו. במצפור הצופה על נחל אילן, דרך דיפנבייקר ומושב שורש יש מספר ספסלי עץ מוצלים.
*יער המכללות או בשמו המלא - יער הסמינרים והמכללות לחינוך - נמצא בחלקו המערבי של יער נווה אילן. ב-1998 הוקם בו גן פסלים פרי שיתוף בין האגף לחינוך של הקרן הקיימת לישראל עם איגוד המורים לחינוך ואמנות בהסתדרות המורים. בגן יש כיום חמישה פסלים.

מיער המכללות ממשיכה דרך עפר 4*4 מערבה מסומנת באדום שהיא למעשה הדרך הרומית ירושלים - אמאוס. הדרך עוברת בחורבת מצד, בריכוז אבני מיל ומסתיימת בשער הגיא.
<gallery>
File:PikiWiki Israel 40897 Belgium jews memorial in Neve Illan Forest.JPG|לוחית זיכרון ליהודי בלגיה
File:PikiWiki Israel 40893 Lucki observation point in Neve Illan forest.JPG|מצפור לוקי
File:PikiWiki Israel 40901 Sculpture garden in Colleges forest.JPG|פסל ביער המכללות
</gallery>

==קישורים חיצוניים==

* [http://www.inature.info/wiki/%D7%A9%D7%9C%D7%95%D7%97%D7%AA_%D7%A0%D7%95%D7%95%D7%94_%D7%90%D7%99%D7%9C%D7%9F_-_%D7%99%D7%A2%D7%A8_%D7%94%D7%9E%D7%9B%D7%9C%D7%9C%D7%95%D7%AA_%D7%95%D7%97%D7%95%D7%A8%D7%91%D7%AA_%D7%9E%D7%A6%D7%93 יער נווה אילן והמכללות], באתר iNature.
* 
* 

נווה אילן
קטגוריה:הרי יהודה
קטגוריה:ישראל: אנדרטאות להנצחת השואה
קטגוריה:נווה אילן
נווה אילן
בעיית קרוב-רחוק

בעיית קרוב-רחוק (באנגלית: Near-Far Problem) מתייחסת לתופעה אופיינית בהתאבכות גלים במערכות המבוססות על תקשורת אלחוטית, ובפרט בתחום ה-CDMA. בתחום החסימות האלקטרוניות, בעיית קרוב-רחוק מנוצלת כאמצעי להתערבות מפריעה בתקשורת.

בעיית קרוב-רחוק היא מצב בו מתקבל במקלט אות חזק, בעל יחס אות לרעש גבוה, באופן כזה שאינו מאפשר הבחנה באות חלש יותר.

בעיה זו קשה לטיפול במיוחד במערכות CDMA, כאשר הגופים המשדרים חולקים את תדירויות השידור ואת זמן השידור. מנגד, מערכות FDMA ו-TDMA פחות רגישות לבעיית קרוב רחוק.

==אנלוגיה==
סכימה של משדר עם שני מקלטים במרחקים שונים.
נניח שני אנשים מעוניינים לשוחח בחדר. אם החדר ריק מאנשים, הם יכולים לנהל שיחה בשקט ואף במרחק אחד מהשני. לעומת זאת, אם השניים ישהו בבר רועש והומה אדם, הם ידרשו להגביר את עוצמת הקול על מנת לנהל את השיחה. 

כעת נניח שבאותו בר יהיה עוד זוג אנשים שירצו לדבר - הם גם ידרשו להרים את הקול ואף להתגבר על השניים הראשונים. הבעיתיות היא שבעקבות כך כולם יגבירו עוד ועוד את עוצמת הקול שלהם על מנת לתקשר אחד עם השני או לחלופין יאלצו כולם להיות מאוד קרובים אחד לשני על מנת לתקשר.

באותו אופן כך המשדר צריך לשדר בעוצמה חזקה יותר למקלט רחוק על מנת להתגבר על משדרים אחרים וקרובים בסביבת המקלט. 

קטגוריה:עיבוד אותות
קטגוריה:ריבוב
התאוריה של הכול (סרט)

התאוריה של הכול (באנגלית: Theory of Everything) הוא סרט ביוגרפי-רומנטי, בבימויו של ג'יימס מארש. הסרט מגולל את סיפור נישואיהם של ג'יין ויילד (Jane Wilde, בגילומה של פליסיטי ג'ונס) וסטיבן הוקינג (בגילומו של אדי רדמיין), אסטרופיזיקאי ותאורטיקן אנגלי ופרופסור באוניברסיטת קיימברידג', שהתפרסם בעיקר בזכות ספרו "קיצור תולדות הזמן", ספר מדע פופולרי, המתאר את התפתחות היקום למן המפץ הגדול.

הסרט יצא בשנת 2014 והוא מבוסס על הספר "מסע אל האינסוף: חיי עם סטיבן" של ג'יין הוקינג, גרושתו של סטיבן הוקינג.

הסרט נקרא על שם ספרו של סטיבן הוקינג "התאוריה של הכול", שקיבץ שבע הרצאות שלו העוסקות ב"תאוריה של הכול": החל במפץ הגדול דרך חורים שחורים וכלה בתורת המיתרים.

הסרט הוצג לראשונה בפסטיבל הסרטים הבינלאומי בטורונטו. הסרט היה מועמד למספר פרסים (פרס גלובוס הזהב, פרס גילדת שחקני המסך וכדומה) וזכה במספר פרסים. אדי רדמיין זכה עבור משחקו בסרט בפרס אוסקר לשחקן הטוב ביותר.

== עלילה ==
הסרט מתאר את פגישתם של ג'יין וסטיבן הוקינג בזמן לימודיו באוניברסיטת קיימברידג', דרך גילוי מחלתו, נישואיהם, לידת ילדיהם ובמיוחד, התמודדות הוקינג, אשתו ומשפחתו במחלת ניוון השרירים (ALS) שבה לקה, וששיתקה את פעולות השרירים שלו. כל זאת, במקביל לעליית מעמדו בקהילייה המדעית ועד לזכייתו בפרסום ובתהילה.
את אשתו השנייה של הוקינג, איליין מייסון, מגלמת השחקנית מקסין פיק.

== קישורים חיצוניים ==
* 

* 
* [http://www.seret.co.il/movies/s_movies.asp?MID=4590 התאוריה של הכול] באתר סרט
* 
* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2014
קטגוריה:סרטי דרמה רומנטית
קטגוריה:סרטים בריטיים מבוססי ספרים
קטגוריה:סרטי אולפני יוניברסל
קטגוריה:מחלות מערכת העצבים
קטגוריה:סרטים על מתמטיקה
קטגוריה:סרטים ביוגרפיים בריטיים
קטגוריה:נכות באמנות
קטגוריה:זוכי פרס באפט"א לסרט הבריטי הטוב ביותר
קטגוריה:סטיבן הוקינג
קטגוריה:סרטים זוכי פרס סאטורן: בינלאומי/עצמאי
שמואל אופנהיימר

כתב הזכויות של אופנהיימר
שמואל אופנהיימר (כונה גם: שמואל היידלברג; י"א בתמוז ה'ש"ץ, 21 ביוני 1630, היידלברג – ט"ז באייר ה'תס"ג, 3 במאי 1703, וינה) היה בנקאי יהודי, דיפלומט חצר קיסרי באימפריה הרומית הקדושה, שדלן ופילנתרופ.

==קורות חיים==
אופנהיימר נולד למשפחה מיוחסת, דור 18 לרש"י. אחיו היה משה אופנהיים.

אופנהיימר נהנה מקרבה מיוחדת לקיסר האימפריה הרומית הקדושה לאופולד הראשון, בשל סיועו במימון מסע המלחמה הטורקית הגדולה, ותרומתו לתמיכה רפואית בכוחות הלוחמים. סיוע זה ניתן למרות שהקיסר הצר מאוד ליהודי ממלכתו ובעוד יהודים אחרים פעלו דווקא לסייע לעות'מאנים שנחשבו ידידותיים ליהודים. 
אופנהיימר ניהל את כספיו של לאופולד וזכה לאמון בלתי מסויג. לאחר המלחמה הביא לו ראש מועצת המלחמה האוסטרית, הנסיך אויגן מסבויה, מספר רב של כתבי יד בעברית מטורקיה, כתבים אלו היוו את הבסיס לספרייתו המפורסמת של רבי דוד אופנהיים, השוכנת כיום בספרייה הבודליאנית באוניברסיטת אוקספורד.

אף על פי שישיבת יהודים בווינה נאסרה עם גירוש ווינה ב-1670, התיר הקיסר לאופנהיימר להתיישב בה, והוא היה ליהודי הראשון שקיבל אשרת מגורים בווינה לאחר הגירוש. יחד עמו הותר לו להביא קהילה קטנה של מספר משפחות יהודיות, והוענק לו רישיון לבניית אחוזתו במרכז וינה. עסקיו בווינה נוהלו בידי "רב מדינת הונגריה" השתדלן ויהודי החצר, שמשון ורטהיימר.

אופנהיימר סייע לאנשי עליית רבי יהודה החסיד בהעמידו לרשותם שתי אוניות וכסף למסע לארץ ישראל.

אופנהיימר נשלח בידי הקיסר למשימות דיפלומטיות ופוליטיות בעלות אופי רגיש, וניצל את מעמדו להצרת צעדי גורמים אנטישמיים. לאחר שהשקיע כספים רבים בייצוג משפטי, הצליח להשיג צו קיסרי לעיכוב הדפסת המסה האנטישמית "Entdecktes Judenthum" (היהדות החשופה) של המזרחן הגרמני ומבקר היהדות יוהאן אנדריאס אייזנמנגר, הנחשב לאחד ממבשרי האנטישמיות בעת החדשה.

אופנהיימר נפטר בווינה בט"ז באייר ה'תס"ז, ונקבר למחרת בבית הקברות היהודי ברוסאו, אחד מבתי הקברות היהודים העתיקים ביותר בווינה (ברחוב Seegasse 9). בנו מנדל אופנהיימר היה גם הוא שתדלן ופילנתרופ (נפטר בכ"א באלול ה'תפ"א). במלחמת העולם השנייה נעשה שימוש במצבות בית הקברות לצרכים שונים. במהלך שחזור בית הקברות בשנת 1980 לא שוחזרה מצבת קברו של אופנהיימר, מצבתו נתגלתה בשנת 2008 והוחזרה למקומה.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:וינה: אישים
קטגוריה:נדבנים יהודים אוסטרים
קטגוריה:שדלנים יהודים
קטגוריה:אישים הקבורים בבית הקברות היהודי הישן בווינה
קטגוריה:ביבליופילים
קטגוריה:ילידי 1630
קטגוריה:נפטרים ב-1703
גביע דייוויס 1946

גביע דייוויס 1946 הייתה התחרות ה-35 במניין מאז ייסוד התחרות. זו הייתה התחרות הראשונה לאחר סיום מלחמת העולם השנייה, במהלכה התחרות לא התקיימה. בעקבות פטירת מייסד התחרות דווייט דייוויס בשנת 1945, הוחלט לקרוא את התחרות על שמו.

מחזיקי הגביע היו נציגי אוסטרליה ומשחק הגמר נערך במלבורן. לתחרות נרשמו 20 נבחרות בלבד שחולקו ל-2 בתים- "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת ארצות הברית ניצחה את נבחרת שוודיה.

המשחק על התואר נערך ב-30-26 בדצמבר 1946 במלבורן, אוסטרליה. נבחרת ארצות הברית ניצחה את נבחרת אוסטרליה עם תוצאה 0:5.

==משחקי פלייאוף==
===בית אמריקה===
בית זה כלל 5 נבחרות כולל הפיליפינים וניו זילנד. לאחר משחק המוקדם בו האמריקאים ניצחו את הפיליפינים החלו משחקי חצי הגמר.

===בית אירופה===
הבית כלל 15 קבוצות, כולל מצרים והרפובליקה הסינית. לאחר משחקים מוקדמים החלו משחקי רבע הגמר.

===משחק בין מנצחי הבתים===
המשחק בין מנצחי הבתים התקיים בפורסט הילס, ארצות הברית במהלך 15-13 בספטמבר 1946. נבחרת ארצות הברית ניצחה את נבחרת שוודיה עם התוצאה 0:5.

===משחק על התואר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | אוסטרליה 0
! colspan="2" align="center" |מלבורן, אוסטרליה 30-26 בדצמבר 1946 דשא 
! colspan="5" align="center" | ארצות הברית 5
|- bgcolor=#ddfddf
! colspan="4" " |.
| 1
| 2
| 3
| 4
| 5
|-
! rowspan="2"| 1 
| || ויקטור מרפי || ||6||1||2 ||6 || 3 
|-
| || טד שרודר || ||3 ||6||6|| 0 ||6 
|-bgcolor= #EAE3D8
! rowspan="2"| 2
| ||דיני פאילס || || 6||2 ||7|| || 
|- bgcolor= #EAE3D8 
| ||ג'ק קרמר|| ||8 ||6 ||9|| || 
|-
! rowspan="2"| 3
| || ג'ון ברומיץ'/אדריאן קוויסט|| ||2 ||5 ||4|| || 
|- 
| ||ג'ק קרמר/טד שרודר|| ||6 ||7 ||6|| || 
|-bgcolor= #EAE3D8
! rowspan="2"| 4
| ||ג'ון ברומיץ' || ||6 ||4||4|| || 
|- bgcolor= #EAE3D8 
| ||ג'ק קרמר|| ||8 ||6 || 6 || || 
|-
! rowspan="2"| 5
| || דיני פאילס || || 3||4 || 4|| || 
|- 
| || גרדנר מלוי|| ||6 ||6 ||6|| || 
|}

==קישורים חיצוניים==

* [http://www.daviscup.com/en/draws-results/tie/details.aspx?tieId=10000729 נתונים על התחרות]

קטגוריה:1946 בספורט
1946
1946
1946
1946
1946
1946
1946
1946
אלון אקר

אלון אקר (נולד בשנת 1960) הוא שחיין עבר ישראלי, אלוף ישראל בשחייה.

== ביוגרפיה ==
אקר גדל בקיבוץ בית קמה והתאמן בקבוצת השחייה של קיבוצו, בהדרכת אברי גביש.

===1972===
בתחרות שנערכה בקיבוץ מעיין צבי (בריכת 25 מטר) באוגוסט 1972 קבע אקר במשחה ל-100 מטר חופשי שיא ישראלי חדש לגילאי 12 של 1:06.7 דקות ובמשחה ל-100 מטר פרפר שיא ישראלי חדש לגילאי 12 של 1:21.1 דקות.

===1974===
באליפות ישראל בשחייה לנוער שנערכה בווינגייט באוגוסט 1974 זכה אקר בשתי מדליות זהב, במשחה ל-100 מטר פרפר בתוצאה של 1:08.1 דקות ובמשחה ל-200 מטר מעורב אישי בשיא ישראלי חדש לגילאי 14 של 2:36.5 דקות.

===1975===
====כינוס הפועל====
בתחרויות השחייה של כינוס הפועל ה-10 שנערכו במאי 1975 סיים אקר פעמיים במקום שביעי, במשחה ל-100 מטר פרפר בתוצאה של 1:05.6 דקות ובמשחה ל-200 מטר פרפר בתוצאה של 2:27.5 דקות.

באליפות ישראל בשחייה שנערכה בספטמבר אותה שנה זכה אקר ב-5 מדליות, 3 כסף ו-2 ארד. מדליות כסף, במשחה ל-100 מטר פרפר בתוצאה של 1:04.2 דקות, אחרי מייק גרינשפן מהפועל גבעת חיים (1:01.2 דקות) ולפני דן שטרן מהפועל גוש זבולון (1:04.5 דקות), במשחה ל-200 מטר גב בתוצאה של 2:29.2 דקות, אחרי דב ניסמן מהפועל המעקים (2:20.6 דקות) ולפני ארז פרידלנדר מהפועל קישון (2:32.4 דקות) ובמשחה שליחים 4x200 מטר חופשי בתוצאה של 9:02.3 דקות. מדליות ארד, במשחה ל-100 מטר גב בתוצאה של 1:09.9 דקות, אחרי דב ניסמן (1:04.9 דקות) ורון קרמן ממכבי חיפה (1:06.0 דקות) ובמשחה ל-200 מטר פרפר בתוצאה של 2:20.6 דקות, אחרי דב ניסמן (2:17.5 דקות) ומייק גרינשפן (2:17.5 דקות).

===1976===
באליפות ישראל בשחייה שנערכה באוקטובר 1976 זכה אקר בשתי מדליות כסף, במשחה ל-200 מטר פרפר בשיא ישראלי חדש לגילאי 16 של 2:15.6 דקות, אחרי מייק גרינשפן (2:14.0 דקות) ולפני יורם כוכבי ממכבי תל אביב (2:21.6 דקות) ובמשחה ל-200 מטר גב בשיא ישראלי חדש לגילאי 16 של 2:25.8 דקות, אחרי דב ניסמן (2:25.3 דקות) ולפני אבי כרמל מברית מכבים עתיד (2:28.9 דקות).

===1977===
בתחרות שמונה האומות שנערכה ברייקיאוויק, איסלנד בתחילת יולי 1977 סיים אקר במקום רביעי במשחה ל-200 מטר פרפר בתוצאה של 2:14.9 דקות.

====המכביה====
שבוע וחצי לאחר מכן, בתחרויות השחייה של המכביה העשירית שנערכו בבריכת השחייה של אוניברסיטת תל אביב הוא זכה במדליית ארד, במשחה ל-200 מטר פרפר בתוצאה של 2:13.54 דקות, אחרי מייקל ספיר 2:07.72 דקות וריכרד דוידסון (2:10.69 דקות), שניהם מארצות הברית.

====אלוף ישראל====
באליפות ישראל בשחייה שנערכה בסוף ספטמבר אותה שנה זכה אקר ב-5 מדליות, 1 זהב, 1 כסף ו-3 ארד. מדליית זהב, במשחה ל-200 מטר פרפר בתוצאה של 2:11.93 דקות, לפני דב ניסמן (2:12.97 דקות) ומייק גרינשפן (2:13.60 דקות). מדליית כסף, במשחה שליחים 4x200 מטר חופשי בתוצאה של 8:48.22 דקות. מדליות ארד, במשחה ל-100 מטר פרפר בתוצאה של 1:01.14 דקות, אחרי מייק גרישפן (59.36 שניות) ודב ניסמן (1:01.12 דקות), במשחה ל-400 מטר מעורב אישי בתוצאה של 5:03.96 דקות, אחרי דב ניסמן (4:49.89 דקות) ויורם כוכבי (4:52.68 דקות) ובמשחה שליחים 4x100 מטר חופשי בתוצאה של 4:05.79 דקות.

== הערות שוליים ==

קטגוריה:אלופי ישראל בשחיית פרפר
קטגוריה:שחייני חופשי ישראלים
קטגוריה:שחייני גב ישראלים
קטגוריה:שחייני מעורב אישי ישראלים
קטגוריה:בית קמה: אישים
קטגוריה:ישראלים שנולדו ב-1960